stanford-oval/wikipedia huggingface dataset:
กีตาโลกีฮาลุมตาซี

| คำแปล: ใจกลางมหาสมุทร |
| --- | --- |

เพลงชาติของ หมู่เกาะนอร์เทิร์นมาเรียนา
ชื่ออื่น: ซาติลมาตาวัลปาซีฟีกู
เนื้อร้อง: เดวิด กาปิเลโอ ทอลามวาร์ ปีเตอร์, ค.ศ. 1976 (เนื้อร้องชามอร์โร: โฮเซและโฮอากิน ปันเกลินัน, คริสต์ทศวรรษ 1940)
ทำนอง: German folk tune
รับไปใช้: 1996; 29 ปีที่แล้ว (1996)

ตัวอย่างเสียง
ฉบับบรรเลงโดย U.S. Navy Band (บทเดียวและท่องประสาน)ไฟล์ ช่วยเหลือ
 
"กีตาโลกีฮาลุมตาซี" (ชามอร์โร: Gi Talo Gi Halom Tåsi, เสียงอ่านภาษาชามอร์โร: [gi tæloʔ gi hɑlum tɑsi]; แปลว่า "ใจกลางมหาสมุทร") มีอีกชื่อว่า "ซาติลมาตาวัลปาซีฟีกู" (Carolinian: Satil matawal Pacifico, เสียงอ่านภาษาCarolinian: [sætil mɐtɐwɐl pɐsifiku]) เป็นเพลงชาติของหมู่เกาะนอร์เทิร์นมาเรียนาในฐานะเครือรัฐในพิทักษ์ของสหรัฐอเมริกาตั้งแต่ ค.ศ. 1978 บทร้องภาษาชามอร์โรประพันธ์โดยสองพี่น้องตระกูลปันเกลินัน โฮเซ และโจควิน ภายหลังสงครามโลกครั้งที่ 2สิ้นสุดเมื่อ ค.ศ. 1945 เรียบเรียงทำนองโดย "เดวิด กาปิเลโอ ปีเตอร์ ทอลามวาร์" ก่อนวันประกาศใช้เพลงชาติ ได้มีการแก้ไขบทร้องภาษาชามอร์โรก่อนทำการบันทึกเสียงเมื่อ ค.ศ. 1976 วิเซนเต คิลิลิ ซาบลาน อดีตผู้ว่าการกรุงไซปัน ได้แปลบทร้องเป็นภาษาอังกฤษและภาษาญี่ปุ่นสำหรับขับร้องร่วมกับวงดนตรีเรมาตู ซึ่งเป็นวงแรกที่ได้ขับร้องเพลงดังกล่าวและบันทึกเสียงสำหรับเพลงชาติ
ระหว่างการร่างรัฐธรรมนูญ รัฐบาลใหม่ได้มีการประกาศใช้เพลงดังกล่าวเป็นเพลงชาติอย่างเป็นทางการเมื่อ ค.ศ. 1996 ภายหลังมีการบัญญัติเพลงชาติไว้ในกฎหมายสาธารณะ มาตราที่ 10-28 ผ่านการพิจารณาจากสภาท้องถิ่น ลงนามโดยผู้ว่าการเครือรัฐ โฟร์เลียน ครูซ เทอเนอริโอ การขับร้องนั้นร้องทั้งสองภาษาโดยครูในโรงเรียนเป็นผู้สอนการขับร้อง ทำนองของนีเพลงนี้มีความคล้ายคลึงกับเพลงพื้นบ้านของเยอรมันที่มีชื่อว่า "Im schönsten Wiesengrunde" ซึ่งประพันธ์โดย วิลเฮล์ม กันส์ฮอน
งานพิธีการของทหารหรือสัญญาณเปิด/ปิดสถานีวิทยุและโทรทัศน์ ทำการบรรเลงเพลง "เดอะสตาร์สแปงเกิลด์แบนเนอร์" แล้วตามด้วยเพลงชาติของเครือรัฐ ในบางครั้งอาจมีการสลับการบรรเลงโดย เพลงชาติของเครือรัฐบรรเลงก่อนเพลงเดอะสตาร์สแปงเกิลด์แบนเนอร์
| Gi Talo Gi Halom Tasi/Satil Matawal Pasifiko> เนื้อร้องภาษาชามอร์โร.บทร้อง | Gi Talo Gi Halom Tasi/Satil Matawal Pasifiko> เนื้อร้องภาษาแคโรไลน์.บทร้อง | Gi Talo Gi Halom Tasi/Satil Matawal Pasifiko> เนื้อร้องภาษาอังกฤษ.บทร้อง |
| --- | --- | --- |
|  Gi talo gi halom tåsi  Nai gaige tano-ho  Ayo nai siempre hu såga  Malago' ho.  Ya un dia bai hu hånåo  Bai fåtto ha' ta'lo  Ti sina håo hu dingo  O tano-ho. |  Satil matawal Pacifico  Igha elo faluweey iye  Ighilal igha ebwe lootiw  Tipeey iye.  Eew raal nge ibwe mwetesangi  Nge ibwal sefaalitiiy  Ese mmwel bwe ibwe lighiti  Bwe falaweey. |  In the middle of the sea  Is where my home is  That is where I will spend my days  It is my desire.  If I ever leave this place  One day I will return  For I can never leave you  O land of mine. |
บทประสานเสียง (x2)
|  Mit beses yan mås  Hu saluda håo  Gatbo na islas Mariånas  Hu tuna håo |  Sangaras faal bwughuwal  Ay tirow ngalugh  Ling ghatchul teel  Faluw Mariånas  Ay Mwareiti |  A thousand times and more  I will honor and salute you  Beautiful islands of the Mariånas  Glory be to you |
แหล่งข้อมูลอื่น

Im schönsten Wiesengrunde เก็บถาวร 2007-07-12 ที่ เวย์แบ็กแมชชีน
The melody of the song เก็บถาวร 2007-09-29 ที่ เวย์แบ็กแมชชีน
Sheet of music เก็บถาวร 2007-09-29 ที่ เวย์แบ็กแมชชีน
Other sheet of music
| ด ค กเพลงชาติของประเทศในเขตโอเชียเนีย |
| --- | --- |
รัฐเอกราช:  ออสเตรเลีย  หมู่เกาะคุก  ฟีจี  คิริบาส  หมู่เกาะมาร์แชลล์  ไมโครนีเซีย  นาอูรู  นิวซีแลนด์  นีวเว  ปาเลา  ปาปัวนิวกินี  ซามัว  หมู่เกาะโซโลมอน  ตองกา  ตูวาลู  วานูอาตู 
เพลงระดับภูมิภาค:  อเมริกันซามัว (สหรัฐ)  บูเกนวิลล์ (ปาปัวนิวกินี)  เกาะอีสเตอร์ (ชิลี)  เฟรนช์พอลินีเชีย (ฝรั่งเศส)  กวม (สหรัฐ)  ฮาวาย (สหรัฐ)  นิวแคลิโดเนีย (ฝรั่งเศส)  เกาะนอร์ฟอล์ก (ออสเตรเลีย)  หมู่เกาะนอร์เทิร์นมาเรียนา (สหรัฐ)  หมู่เกาะพิตแคร์น (สหราชอาณาจักร)  โตเกเลา (นิวซีแลนด์)  เกาะเล็กรอบนอกของสหรัฐอเมริกา (สหรัฐ)  วอลิสและฟูตูนา (ฝรั่งเศส) 
อดีต:  ฮาวาย (1860–66)  ฮาวาย (1866–76)  หมู่เกาะมาร์แชลล์ (1977–91)  ไมโครนีเชีย (1979–91)
แคว้นรอสตอฟ

| แคว้นรอสตอฟ |
| --- | --- |
แคว้น
Ростовская область
   ธง ตราอาร์ม

พิกัด: 47°52′N 41°11′E﻿ / ﻿47.867°N 41.183°E﻿ / 47.867; 41.183
ประเทศ: รัสเซีย
เขตสหพันธ์: ใต้
เขตเศรษฐกิจ: คอเคซัสเหนือ
สถาปนา: 13 กันยายน 2480
ศูนย์กลางการบริหาร: รอสตอฟ-นา-โดนู
การปกครอง
 • องค์กร: Legislative Assembly
 • ผู้ว่าการแคว้น (รักษาการ): Yury Slyusar
พื้นที่
 • ทั้งหมด: 100,967 ตร.กม. (38,984 ตร.ไมล์)
อันดับพื้นที่: 32
ประชากร
 • ประมาณ (2018): 4,220,452 คน
เขตเวลา: UTC+3 (เวลามอสโก )
รหัส ISO 3166: RU-ROS
ทะเบียนรถ: 61, 161, 761
รหัส OKTMO: 60000000
ภาษาราชการ: รัสเซีย
เว็บไซต์: www.donland.ru
แคว้นรอสตอฟ (รัสเซีย: Росто́вская о́бласть, อักษรโรมัน: Rostovskaya oblast, สัทอักษรสากล: [rɐˈstofskəjə ˈobləsʲtʲ]) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในเขตสหพันธ์ใต้ แคว้นมีพื้นที่ 100,800 ตารางกิโลเมตร (38,900 ตารางไมล์) และมีประชากร 4,277,976 คนจากการสำรวจสำมะโนประชากร พ.ศ. 2553 ทำให้เป็นหน่วยองค์ประกอบของประเทศรัสเซียที่มีประชากรมากที่สุดเป็นอันดับที่ 6 ในรัสเซีย ศูนย์กลางการบริหารคือเมืองรอสตอฟ-นา-โดนู ซึ่งต่อมาได้กลายเป็นศูนย์กลางการบริหารของเขตสหพันธ์ใต้ในปี พ.ศ. 2545
ข้อมูลประชากร

ประชากร : 4,277,976 (การสำรวจสำมะโนประชากรในปี ค.ศ. 2010); 4,404,013 (สำมะโน ค.ศ. 2002); 4,308,654 (สำมะโน ค.ศ. 1989).
เกิด: 49,715 (11.7 ต่อ 1,000)
เสียชีวิต: 59,376 (14.0 ต่อ 1,000)
'อัตราการเจริญพันธุ์ทั้งหมด: '
2009 - 1.38 | 2010 - 1.38 | 2011 - 1.39 | 2012 - 1.51 | 2013 - 1.52 | 2014 - 1.61 | 2015 - 1.63 | 2016 - 1.60(e)
ด้านหลังเหรียญที่ระลึกปี พ.ศ. 2550
โครงการสตาร์เกต

| --- | --- |
ประเภท: ความร่วมมือระหว่างบริษัท
อุตสาหกรรม: ปัญญาประดิษฐ์
ก่อตั้ง: 21 มกราคม 2025; 9 วันก่อน (2025-01-21)
ผู้ก่อตั้ง:   แซม ออลต์เมิน  ลาร์รีย์ เอลลิสัน  มาซาโยชิ ซง 
สำนักงานใหญ่: สหรัฐอเมริกา
พื้นที่ให้บริการ: ทั่วโลก
บุคลากรหลัก: มาซาโยชิ ซง (ประธาน)
เจ้าของ:   โอเพนเอไอ  ออราเคิลคอร์ปอเรชัน  ซอฟต์แบงก์ กรุ๊ป  เอ็มจีเอ็กซ์ 
โครงการสตาร์เกต เป็นความร่วมมือระหว่างบริษัทด้านปัญญาประดิษฐ์ (AI) ที่ก่อตั้งโดยโอเพนเอไอ, ซอฟท์แบงก์, ออราเคิล และบริษัทลงทุน เอ็มจีเอ็กซ์ โครงการนี้มีแผนที่จะลงทุนสูงสุดถึง 500,000 ล้านเหรียญสหรัฐในโครงสร้างพื้นฐานด้านปัญญาประดิษฐ์ในสหรัฐอเมริกาภายในปี ค.ศ. 2029 โครงการนี้ได้เริ่มต้นในปี ค.ศ. 2022 และประกาศอย่างเป็นทางการเมื่อวันที่ 21 มกราคม ค.ศ. 2025 โดยประธานาธิบดี ดอนัลด์ ทรัมป์ ประธานเจ้าหน้าที่บริหารของซอฟท์แบงก์ มาซาโยชิ ซง จะเป็นประธานของโครงการนี้
ประวัติ

โครงการนี้ได้ประกาศในงานแถลงข่าวที่ทำเนียบขาวเมื่อวันที่ 21 มกราคม ค.ศ. 2025 โดยประธานาธิบดี ดอนัลด์ ทรัมป์ พร้อมด้วย แซม ออลต์เมิน จากโอเพนเอไอ, ลาร์รีย์ เอลลิสัน จากออราเคิล และ มาซาโยชิ ซง จากซอฟท์แบงก์ที่เข้าร่วมงาน
ทรัมป์กล่าวว่าโครงการจะเป็น "การพัฒนาโครงสร้างพื้นฐานด้านปัญญาประดิษฐ์ที่ใหญ่ที่สุดในประวัติศาสตร์" โดยเขาจะใช้คำประกาศฉุกเฉินเพื่อเร่งกระบวนการพัฒนาโครงการนี้โดยเฉพาะในด้านโครงสร้างพื้นฐานพลังงาน
โครงการนี้เริ่มต้นด้วยการลงทุนจำนวน 100,000 ล้านเหรียญสหรัฐ ซึ่งอาจเพิ่มขึ้นเป็น 500,000 ล้านเหรียญสหรัฐภายในปี ค.ศ. 2029 อย่างไรก็ตาม อีลอน มัสก์ ซีอีโอของเอ็กซ์เอไอ บริษัทคู่แข่งของโอเพนเอไอ อ้างว่าโครงการนี้ไม่มีการเงินเพียงพอที่จะทำตามระดับการลงทุนที่สัญญาไว้ แต่ออลต์เมินได้ปฏิเสธข้อกล่าวหานี้ ซีอีโอของเออาร์เอ็ม เรเน่ ฮาส กล่าวว่าการสนับสนุนทางการเงินเบื้องหลังโครงการนี้ "มั่นคงมาก"
โครงการนี้กำลังสร้างศูนย์ข้อมูล 10 แห่งในแอบิลน์ รัฐเท็กซัส และจะขยายไปยังรัฐอื่น ๆ ต่อไป โดยทรัมป์กล่าวว่าจะใช้คำสั่งบริหารเพื่อช่วยสร้างโครงสร้างพื้นฐานของโครงการนี้ โครงการใหม่นี้อ้างว่าจะสร้างงานมากกว่า 100,000 ตำแหน่งในสหรัฐอเมริกา แอลท์แมนกล่าวว่า ซอฟท์แบงก์จะรับผิดชอบด้านการเงินของโครงการนี้และโอเพนเอไอจะรับผิดชอบด้านการดำเนินงาน ทั้งนี้ เออาร์เอ็ม ไมโครซอฟต์ เอ็นวิเดีย ออราเคิล และโอเพนเอไอ จะเป็นพันธมิตรทางเทคโนโลยีหลักของโครงการนี้
คำว่า "สตาร์เกต" มาจากปี ค.ศ. 2024 เมื่อโอเพนเอไอและไมโครซอฟต์เริ่มพัฒนาซูเปอร์คอมพิวเตอร์ปัญญาประดิษฐ์มูลค่า 100,000 ล้านดอลลาร์สหรัฐ
แหล่งข้อมูลอื่น

การประกาศโครงการโดยดอนัลด์ ทรัมป์
คณะกรรมการพาราลิมปิกโคลอมเบีย

คณะกรรมการพาราลิมปิกโคลอมเบีย (สเปน: Comité Paralímpico Colombiano; CPC, อังกฤษ: Colombian Paralympic Committee; CPC, รหัสไอโอซี: COL) เป็นคณะกรรมการพาราลิมปิกแห่งชาติที่เป็นตัวแทนของประเทศโคลอมเบียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่โบโกตา ประเทศโคลอมเบีย ก่อตั้งเมื่อปี พ.ศ. 2544 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโคลอมเบียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
ดูเพิ่ม

ประเทศโคลอมเบียในพาราลิมปิก
ประเทศโคลอมเบียในโอลิมปิก
แหล่งข้อมูลอื่น

คณะกรรมการพาราลิมปิกโคลอมเบีย
| ด ค ก คณะกรรมการพาราลิมปิกอเมริกา (APC) |
| --- | --- |
 แอนทีกาและบาร์บิวดา  อาร์เจนตินา  อารูบา  บาร์เบโดส  เบอร์มิวดา  บราซิล  แคนาดา  ชิลี  โคลอมเบีย  คอสตาริกา  คิวบา  สาธารณรัฐโดมินิกัน  เอกวาดอร์  เอลซัลวาดอร์  เกรนาดา  กัวเตมาลา  กายอานา  เฮติ  ฮอนดูรัส  จาเมกา  เม็กซิโก  นิการากัว  ปานามา  ปารากวัย  เปรู  ปวยร์โตรีโก  เซนต์วินเซนต์และเกรนาดีนส์  ซูรินาม  ตรินิแดดและโตเบโก  สหรัฐ  อุรุกวัย  เวเนซุเอลา  หมู่เกาะเวอร์จิน
คณะนิติศาสตร์ จุฬาลงกรณ์มหาวิทยาลัย

| --- | --- |
Faculty of Law,  Chulalongkorn University

ชื่อเดิม: แผนกวิชานิติศาสตร์ คณะรัฐศาสตร์
สถาปนา: 18 มิถุนายน พ.ศ. 2515; 52 ปีก่อน (2515-06-18)
สังกัดการศึกษา: จุฬาลงกรณ์มหาวิทยาลัย
คณบดี: ผู้ช่วยศาสตราจารย์ ดร.ปารีณา ศรีวนิชย์
ที่อยู่: 254 อาคารเทพทวาราวดี ซอยจุฬาลงกรณ์ 42 ถนนพญาไท แขวงวังใหม่ เขตปทุมวัน กรุงเทพมหานคร 10330
สี:   สีขาว
เว็บไซต์: www.law.chula.ac.th

คณะนิติศาสตร์ จุฬาลงกรณ์มหาวิทยาลัย  (อังกฤษ: Faculty of Law, Chulalongkorn University) เป็นส่วนงานประเภทคณะของจุฬาลงกรณ์มหาวิทยาลัย จัดตั้งขึ้นตามประกาศของคณะปฏิวัติ ฉบับที่ 164 ลงวันที่ 15 มิถุนายน 2515 มีรากฐานมาจากคณะนิติศาสตร์และรัฐศาสตร์ จุฬาลงกรณ์มหาวิทยาลัย ที่ตั้งขึ้นเมื่อ พ.ศ. 2476 ก่อนที่โรงเรียนกฎหมาย กระทรวงยุติธรรมจะได้รับการยกฐานะขึ้นเป็นมหาวิทยาลัยวิชาธรรมศาสตร์และการเมือง(มธก.) เมื่อปีเดียวกัน แล้วจึงได้มีการยุบคณะฯไปสมทบกับ มธก. โดยในเวลาต่อมาจึงเริ่มมีการเรียนการสอนนิติศาสตร์ในจุฬาลงกรณ์มหาวิทยาลัยอีกครั้งตั้งแต่ พ.ศ. 2494 ในฐานะแผนกหนึ่งของคณะรัฐศาสตร์ ปัจจุบัน เปิดสอนระดับปริญญาตรี โท และเอก
หลักสูตร

หลักสูตรนิติศาสตรบัณฑิตของคณะนิติศาสตร์ จุฬาลงกรณ์มหาวิทยาลัยนั้น ได้มีการมุ่งเน้นให้นิสิตเป็นนิสิตกฎหมายที่มีความเชี่ยวชาญเฉพาะด้านในสาขาวิชากฎหมายต่าง ๆ ดังนี้การศึกษากฎหมายในระดับปริญญาตรีของคณะนิติศาสตร์ จุฬาลงกรณ์มหาวิทยาลัยจึงได้มีการแบ่งสาขาวิชาขึ้นเป็น 4 สาขาอันประกอบไปด้วย
สาขากฎหมายแพ่ง-อาญา
สาขากฎหมายธุรกิจและภาษีอากร
สาขากฎหมายมหาชน
สาขากฎหมายระหว่างประเทศ
ทั้งนี้ นิสิตสามารถที่จะเลือกสาขาวิชาได้อย่างเสรีตามความถนัดเมื่อถึงชั้นปีที่ 4 เทอม 2
นอกจากนี้คณะนิติศาสตร์ จุฬาลงกรณ์มหาวิทยาลัย หลักสูตรนิติศาสตรบัณฑิต (ฉบับปรับปรุงใหม่ พ.ศ. 2563) ยังได้มีการส่งเสริมให้นิสิตเป็นนิสิตกฎหมายที่มีความเป็นสากล สามารถที่จะนำความรู้ทางกฎหมายไปประยุกต์ใช้ได้อย่างกว้างขวาง โดยได้บรรจุวิชาประยุกต์กฎหมาย ผ่านภาษาฝรั่งเศส และภาษาอังกฤษ (Language for Academic purpose) ขึ้นเป็นวิชาบังคับให้นิสิตได้เลือกเรียนทั้งหมด 15 หน่วยกิตอีกด้วย
สำหรับการศึกษาในระดับปริญญาโทและปริญญาเอก คณะนิติศาสตร์ จุฬาลงกรณ์มหาวิทยาลัยได้มีการเปิดสอนทั้งในหลักสูตรนิติศาสตร์มหาบัณฑิต (ทั้งหลักสูตรปกติและหลักสูตรนานาชาติ) และในหลักสูตรนิติศาสตร์ดุษฎีบัณฑิตเช่นเดียวกัน
| หลักสูตรที่เปิดสอนในคณะนิติศาสตร์ จุฬาลงกรณ์มหาวิทยาลัย> ระดับปริญญาตรี | หลักสูตรที่เปิดสอนในคณะนิติศาสตร์ จุฬาลงกรณ์มหาวิทยาลัย> ระดับปริญญาโท | หลักสูตรที่เปิดสอนในคณะนิติศาสตร์ จุฬาลงกรณ์มหาวิทยาลัย> ระดับปริญญาเอก | หลักสูตรที่เปิดสอนในคณะนิติศาสตร์ จุฬาลงกรณ์มหาวิทยาลัย>  |
| --- | --- | --- | --- |
|  หลักสูตรนิติศาสตรบัณฑิต (น.บ.) สาขาวิชานิติศาสตร์ (ภาคปกติ และภาคบัณฑิต)  สาขาวิชากฎหมายธุรกิจและเทคโนโลยี (หลักสูตรนานาชาติ) |  หลักสูตรนิติศาสตรมหาบัณฑิต (น.ม.) สาขาวิชานิติศาสตร์  สาขาวิชากฎหมายการเงินและภาษีอากร  สาขาวิชากฎหมายธุรกิจ (หลักสูตรนานาชาติ) หลักสูตรศิลปศาสตรมหาบัณฑิต (ศศ.ม.) สาขาวิชากฎหมายเศรษฐกิจ |  หลักสูตรนิติศาสตรดุษฎีบัณฑิต (น.ด.) สาขาวิชานิติศาสตร์ |  |
ทำเนียบคณบดี

| 0 | 1 | 2 |
| --- | --- | --- |
ทำเนียบคณบดีคณะนิติศาสตร์ จุฬาลงกรณ์มหาวิทยาลัย
|  ชื่อ |  ระยะเวลาอยู่ในตำแหน่ง  |  |
| 1. ศาสตราจารย์ ดร.ประยูร กาญจนดุล | พ.ศ. 2515 |  |
| 2. ศาสตราจารย์ ดร.อุกฤษ มงคลนาวิน | พ.ศ. 2515 – พ.ศ. 2521 |  |
| 3. ศาสตราจารย์พิเศษ ประสิทธิ์ โฆวิไลกูล | พ.ศ. 2521 – พ.ศ. 2523, พ.ศ. 2527 – พ.ศ. 2531, พ.ศ. 2531 – พ.ศ. 2535 |  |
| 4. ผู้ช่วยศาสตราจารย์ จุฑา กุลบุศย์ | พ.ศ. 2523 – พ.ศ. 2527 |  |
| 5. รองศาสตราจารย์ ดร.สุรเกียรติ์ เสถียรไทย | พ.ศ. 2535 – พ.ศ. 2538 |  |
| 6. ศาสตราจารย์กิตติคุณ ดร.บวรศักดิ์ อุวรรณโณ | พ.ศ. 2538 – พ.ศ. 2542 |  |
| 7. รองศาสตราจารย์ ธงทอง จันทรางศุ | พ.ศ. 2542 – พ.ศ. 2544  |  |
| 8. รองศาสตราจารย์ ธิติพันธุ์ เชื้อบุญชัย | พ.ศ. 2544 – พ.ศ. 2552 |  |
| 9. ศาสตราจารย์ ดร.ศักดา ธนิตกุล | พ.ศ. 2552 – พ.ศ. 2556 |  |
| 10. ศาสตราจารย์ ดร.นันทวัฒน์ บรมานันท์ | พ.ศ. 2556 – พ.ศ. 2560 |  |
| 11. ผู้ช่วยศาสตราจารย์ ดร.ปารีณา ศรีวนิชย์ | พ.ศ. 2560 – ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดีเป็นคำนำหน้านามตามตำแหน่งทางวิชาการในขณะรับตำแหน่ง
ความร่วมมือทางวิชาการ

คณะนิติศาสตร์ จุฬาลงกรณ์มหาวิทยาลัย ร่วมกับสถาบันการศึกษาด้านนิติศาสตร์ 12 แห่งทั่วเอเชีย จัดตั้ง "สถาบันกฎหมายแห่งเอเชีย (Asian Law Institute)" เพื่อเปิดโอกาสให้มีการส่งเสริม พัฒนา และเผยแพร่องค์ความรู้ทางกฎหมายเกี่ยวกับเอเชียให้มากขึ้น นอกจากนี้ ยังมีความร่วมมือทางวิชาการกับ โรงเรียนกฎหมาย มหาวิทยาลัยวิสคอนซิน ในการแลกเปลี่ยนคณาจารย์ นักวิชาการ และนิสิต รวมทั้ง ยังทำข้อตกลง Dual Degree Program ในหลักสูตรนิติศาสตรมหาบัณฑิต สาขากฎหมายธุรกิจ (หลักสูตรนานาชาติ) จุฬาลงกรณ์มหาวิทยาลัย กับ หลักสูตร M.L.I (Master of Legal Institutions) มหาวิทยาลัยวิสคอนซิน โดยนิสิตสามารถโอนหน่วยกิตไประหว่างหลักสูตรได้ นอกจากนี้ ยังมีการทำข้อตกลงกับอีกหลายสถาบัน เช่น คณะนิติศาสตร์ มหาวิทยาลัยแห่งชาติสิงคโปร์, สถาบันวิจัยกฎหมายแห่งเกาหลี เป็นต้น
เกียรติประวัติ

ดูเพิ่ม รายนามบุคคลจากคณะนิติศาสตร์ จุฬาลงกรณ์มหาวิทยาลัย
ผู้สำเร็จการศึกษาจากคณะนิติศาสตร จุฬาลงกรณ์มหาวิทยาลัย ได้สร้างผลงานและชื่อเสียงให้เป็นที่ปรากฏแก่วงการต่าง ๆ เช่น ในฐานะผู้พิพากษา อัยการ ทนายความ นักการทูต อาจารย์สอนวิชากฎหมาย ที่ปรึกษากฎหมาย นิติกร  ประกอบอาชีพธุรกิจเอกชน ฯลฯ
นอกจากนี้ ในการสอบเป็นเนติบัณฑิตของสำนักอบรมเนติบัณฑิตยสภา นับตั้งแต่มีการสอบเนติบัณฑิตตั้งแต่อดีตมาจนถึงปัจจุบัน มีผู้สอบเป็นเนติบัณฑิตที่ได้คะแนนถึงระดับ เกียรตินิยม เพียง 5 คน โดย 2 ใน 5 คนสำเร็จการศึกษาจากคณะนิติศาสตร์ จุฬาลงกรณ์มหาวิทยาลัย คือ ศาสตราจารย์พิเศษเข็มชัย ชุติวงศ์ และ คุณสุวิชา (อวยชัย) นาควัชระ (อีก 2 คนสำเร็จการศึกษาจากคณะนิติศาสตร์ มหาวิทยาลัยธรรมศาสตร์ และ 1 คนสำเร็จการศึกษาจากคณะนิติศาสตร์ มหาวิทยาลัยกรุงเทพ)
แคว้นโวโรเนจ

| แคว้นโวโรเนจ |
| --- | --- |
Oblast
Воронежская область
ทิวทัศน์ของแม่น้ำดอนในแคว้นโวโรเนจ
   ธง ตราอาร์ม

พิกัด: 51°03′N 40°09′E﻿ / ﻿51.050°N 40.150°E﻿ / 51.050; 40.150
ประเทศ: รัสเซีย
เขตสหพันธ์: กลาง
เขตเศรษฐกิจ: เชียร์โนซอมกลาง
สถาปนา: 13 มิถุนายน 2477
ศูนย์กลางการบริหาร: โวโรเนจ
การปกครอง
 • องค์กร: Oblast Duma
 • ผู้ว่าการแคว้น: Alexander Gusev
พื้นที่
 • ทั้งหมด: 52,216 ตร.กม. (20,161 ตร.ไมล์)
อันดับพื้นที่: 51
ประชากร
 • ประมาณ (2018): 2,333,768 คน
เขตเวลา: UTC+3 (เวลามอสโก )
รหัส ISO 3166: RU-VOR
ทะเบียนรถ: 36, 136
รหัส OKTMO: 20000000
ภาษาราชการ: รัสเซีย
เว็บไซต์: https://www.govvrn.ru/
แคว้นโวโรเนจ (รัสเซีย: Воронежская область, อักษรโรมัน: Voronezhskaya oblast) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโวโรเนจ มีประชากร 2,335,380 คนจากการสำรวจสำมะโนประชากร พ.ศ. 2553
ภูมิศาสตร์

แคว้นโวโรเนจตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับ แคว้นลีเปตสค์ และ แคว้นตัมบอฟ
ทิศตะวันออกเฉียงเหนือ ติดต่อกับ แคว้นซาราตอฟ
ทิศตะวันออก ติดต่อกับ แคว้นวอลโกกราด
ทิศตะวันออกเฉียงใต้ ติดต่อกับ แคว้นรอสตอฟ
ทิศใต้ ติดต่อกับ ประเทศยูเครน
ทิศตะวันตก ติดต่อกับ แคว้นเบลโกรอด และ แคว้นคูสค์
กิตติ สิงหาปัด

| กิตติ สิงหาปัด |
| --- | --- |
ภาพ กิตติ สิงหาปัด กำลังสัมภาษณ์นายอภิสิทธิ์ เวชชาชีวะ ช่วงที่ดำรงตำแหน่งนายกรัฐมนตรี ในปี พ.ศ. 2552
เกิด: 14 ธันวาคม พ.ศ. 2507 (60 ปี) จังหวัดขอนแก่น ประเทศไทย
ศิษย์เก่า: คณะเกษตร มหาวิทยาลัยเกษตรศาสตร์ สาขาวิชานิเทศศาสตร์ มหาวิทยาลัยสุโขทัยธรรมาธิราช คณะศิลปศาสตร์ มหาวิทยาลัยธรรมศาสตร์
อาชีพ: ผู้สื่อข่าว ผู้ประกาศข่าว พิธีกร
ปีปฏิบัติงาน: พ.ศ. 2531–ปัจจุบัน
ตัวแทน: ททบ.5 เอชดี (2535–2538) ไอทีวี และ ทีไอทีวี (2539–2550) ช่อง 9 เอ็มคอตเอชดี (2550–2551) ไทยทีวีสีช่อง 3 (2551–ปัจจุบัน)
ผลงานเด่น: ข่าว 3 มิติ ไอทีวี ฮอตนิวส์ วันนี้ที่รอคอย ตุ้มโฮม
คู่สมรส: อรวรรณ สิงหาปัด
บุตร: มญชุพร สิงหาปัด ไทยอันน์ สิงหาปัด
กิตติ สิงหาปัด ชื่อเล่น ลี่ (เกิด 14 ธันวาคม พ.ศ. 2507) เป็น ผู้ประกาศข่าว รายการ ข่าว 3 มิติ ทางช่อง 3 เอชดี และพิธีกรรายการ วันนี้ที่รอคอย ทางช่อง 9 เอ็มคอตเอชดี อดีตผู้ประกาศข่าวค่ำช่อง 9 เอ็มคอตเอชดี อดีตผู้ดำเนินรายการ ไอทีวี ฮอตนิวส์ อดีตรองผู้อำนวยการฝ่ายข่าว ด้านสนับสนุนการผลิตไอทีวี โดยเป็นหนึ่งในผู้ประกาศข่าว คู่แรกของไอทีวี คู่กับเทพชัย หย่อง และ ผู้ประกาศข่าวทางช่องททบ.5 เอชดี
ประวัติ

กิตติ สิงหาปัด เกิดวันที่ 14 ธันวาคม พ.ศ. 2507 ที่อำเภอกระนวน จังหวัดขอนแก่น จบการศึกษาระดับมัธยมศึกษาจากโรงเรียนขอนแก่นวิทยายน, ระดับปริญญาตรีครั้งแรก เกษตรศาสตรบัณฑิต สาขาวิชาสัตวบาล (ปัจจุบันคือ สาขาวิชาสัตวศาสตร์อุตสาหกรรม) มหาวิทยาลัยเกษตรศาสตร์ และปริญญาตรีครั้งที่ 2 นิเทศศาสตรบัณฑิต มหาวิทยาลัยสุโขทัยธรรมาธิราช และจบการศึกษาปริญญาโท ศิลปศาสตรมหาบัณฑิต สาขาวิชาจิตวิทยาอุตสาหกรรมและองค์การ มหาวิทยาลัยธรรมศาสตร์
วันที่ 6 มีนาคม พ.ศ. 2567 กิตติได้ประกาศผ่านโซเชียลมีเดียของตนว่า ขอลาอุปสมบทเป็นพระภิกษุ ในช่วงระหว่างวันที่ 7 - 14 มีนาคม พ.ศ. 2567 ซึ่งกิตติได้เข้าร่วมโครงการ สยามวงศ์ 1 (นำโดย สมเด็จพระธีรญาณมุนี เจ้าอาวาสวัดเทพศิรินทราวาสราชวรวิหาร) และเดินทางไปทำพิธีอุปสมบทที่ประเทศศรีลังกา พร้อมกับพระภิกษุที่เข้าร่วมโครงการอีก 46 รูป 

จากนั้นกิตติได้กลับมาลาสิกขาจากการเป็นพระภิกษุที่ประเทศไทย ณ วัดเทพศิรินทราวาสราชวรวิหาร ในช่วงสายของวันที่ 15 มีนาคม พ.ศ. 2567 พร้อมกับพระภิกษุอีก 23 รูป และในคืนวันเดียวกันนี้ กิตติได้กลับมาปฏิบัติหน้าที่ผู้ประกาศข่าวอีกครั้ง
การทำงาน

หลังจากจบปริญญาตรี จากมหาวิทยาลัยเกษตรศาสตร์ เมื่อ พ.ศ. 2530 กิตติเริ่มต้นงานแรก โดยเป็นผู้แทนจำหน่ายเวชภัณฑ์สัตว์ ของบริษัท ไฟเซอร์ อินเตอร์เนชันแนล จำกัด เป็นระยะเวลาสั้น ๆ ประมาณ 1 ปี
ต่อมาใน พ.ศ. 2531 กิตติเข้าสมัครเป็นทีมงานรายการใหม่ ชื่อ “เกษตรสนทนา” ของ บริษัท แปซิฟิก อินเตอร์คอมมิวนิเคชั่น จำกัด ตามประกาศในหนังสือพิมพ์ และได้เริ่มต้นงานด้านโทรทัศน์นับแต่บัดนั้น
หลังจากนั้น กิตติยังคงปฏิบัติงานในแปซิฟิกฯ อีกหลายอย่าง อาทิ ผู้ควบคุมการผลิตรายการโทรทัศน์ ผู้เขียนบท ผู้บรรยาย และ ผู้ดำเนินรายการสารคดีโทรทัศน์ โดยบรรยายสารคดีเนชั่นแนลจีโอกราฟิก ทาง สถานีวิทยุโทรทัศน์กองทัพบกช่อง 5, พิธีกร รายการเผชิญหน้าสภาวะแวดล้อม ผู้สื่อข่าว ผู้ประกาศข่าวทางสถานีวิทยุโทรทัศน์กองทัพบกช่อง 5 เป็นต้น ตลอดระยะเวลา 8 ปี
กิตติได้ร่วมเป็นหนึ่งในทีมข่าวชุดแรกของสถานีโทรทัศน์ไอทีวี และเป็นผู้ประกาศข่าวที่ออกจอไอทีวีเป็นครั้งแรก พร้อมกับ นายเทพชัย หย่อง ผู้อำนวยการฝ่ายข่าวไอทีวีในขณะนั้น และยังคงเป็น ผู้ประกาศข่าวมือหนึ่ง ในข่าวภาคค่ำไอทีวี คู่กับ นางสาวสายสวรรค์ ขยันยิ่ง ตลอดมา
จนกระทั่ง วันที่ 1 เมษายน พ.ศ. 2547 กิตติก็เข้าเป็นผู้ประกาศข่าวหลักในรายการ ไอทีวี ฮอตนิวส์ ที่ออกอากาศทุกวันจันทร์-วันศุกร์ เวลา 21.40-22.30 น. (ภายหลังเปลี่ยนเวลาออกอากาศเป็น 21.10-22.10 น.) ซึ่งเป็นหนึ่งในรายการตามผังรายการใหม่ แม้จะเปลี่ยนชื่อสถานีเป็น ทีไอทีวี รายการนี้ก็ยังคงผลิตอยู่ โดยใช้เพียงชื่อ ฮอตนิวส์ เท่านั้น จนกระทั่งวันที่ 6 กรกฎาคม พ.ศ. 2550 กิตติก็ตัดสินใจลาออกจากทีไอทีวี
ต่อมาในวันที่ 23 กรกฎาคม พ.ศ. 2550 กิตติเริ่มงานเป็นผู้ประกาศข่าวค่ำ ทางโมเดิร์นไนน์ทีวี ในทุกวันจันทร์-วันศุกร์ เวลา 19.00-20.15 น. ระหว่างนั้น (ตั้งแต่วันที่ 5 มกราคม พ.ศ. 2551) ก็เป็นพิธีกรรายการวันนี้ที่รอคอย ทางโมเดิร์นไนน์ทีวี จนกระทั่งวันที่ 31 กรกฎาคม พ.ศ. 2551 กิตติก็ขอลาออกจากโมเดิร์นไนน์ทีวี พร้อมกับก่อตั้ง บริษัท ฮอตนิวส์ จำกัด เพื่อผลิตรายการ ข่าว 3 มิติ พร้อมกับเป็นผู้ประกาศข่าวในรายการนี้ด้วยตนเอง โดยออกอากาศทุกวันพุธ-วันจันทร์ (ทุกวัน เว้นวันอังคาร จนกระทั่งใน พ.ศ. 2557 จึงได้เพิ่มวันออกอากาศในวันอังคาร ส่งผลให้รายการออกอากาศทุกวันตั้งแต่บัดนั้นเป็นต้นมา) เวลา 22.30-23.00 น. ทางไทยทีวีสีช่อง 3 ตั้งแต่วันที่ 7 สิงหาคม พ.ศ. 2551
ต่อมาในปี พ.ศ. 2567 กิตติเป็นพิธีกรรายการ ตุ้มโฮม ซึ่งเป็นรายการปกิณกะทอล์กโชว์ภาษาอีสาน ออกอากาศทุกวันจันทร์-ศุกร์ เวลา 17.30-18.00 น. ทางช่อง 3 เอชดี ตั้งแต่วันที่ 4 พฤศจิกายน พ.ศ. 2567
ผลงาน > พิธีกร/ผู้ประกาศข่าว > ปัจจุบัน

ข่าว 3 มิติ (7 สิงหาคม 2551 - 6 มีนาคม 2567 / 15 มีนาคม 2567 - ปัจจุบัน) ช่อง 3 เอชดี
ตุ้มโฮม (4 พฤศจิกายน 2567 - ปัจจุบัน) ช่อง 3 เอชดี
ผลงาน > พิธีกร/ผู้ประกาศข่าว > อตีต

HOT NEWS กับ กิตติ สิงหาปัด (25 เมษายน 2557 - 30 กันยายน 2562) ช่อง 3 เอสดี
itv/TITV HOT NEWS (1 เมษายน 2547 - 6 กรกฎาคม 2550) ไอทีวี/ทีไอทีวี
ข่าวค่ำ สำนักข่าวไทย (23 กรกฎาคม 2550 - 31 กรกฎาคม 2551) โมเดิร์นไนน์ทีวี
ผลงาน > เพลง

คนขอนแก่น - รวมศิลปินชาวจังหวัดขอนแก่น
ผลงาน > งานหนังสือ

เมื่อ พ.ศ. 2549 นายกิตติ ออกหนังสือพกพา (พ็อกเก็ตบุ๊ค) กับ สำนักพิมพ์ เนชั่น บุ๊คส์ ชื่อ “ประเด็นข่าวร้อน เบื้องหลังข่าวลึก” โดยมีเนื้อหาเล่าถึงชีวิตในช่วงเรียนมหาวิทยาลัย และประสบการณ์ในการทำงานโทรทัศน์  นอกจากนี้ ยังเป็นที่ปรึกษากองบรรณาธิการ ให้กับนิตยสาร "ฮอตกอล์ฟ" อีกด้วย[ต้องการอ้างอิง]
รางวัล

ผู้ประกาศข่าวชายดีเด่น รางวัลเมขลา 2541
ผู้ประกาศข่าวชายดีเด่น รางวัลโทรทัศน์ทองคำ 2542 และ 2544
ผู้ประกาศข่าวชายดีเด่น รางวัล สตาร์ เอ็นเทอร์เทนเมนท์ อวอร์ด 2547
ผู้ประกาศข่าวชายดีเด่น รางวัล ท็อป อวอร์ด 2548
ผู้ประกาศข่าวยอดเยี่ยม รางวัล top awards 2008
รางวัลนาฏราช ครั้งที่ 1 ประจำปี 2552 ประเภท ผู้ประกาศข่าวยอดเยี่ยม
รางวัลเมขลา ครั้งที่ 24 สาขาพิธีกรข่าวชายดีเด่นมหานิยมแห่งปี
แหล่งข้อมูลอื่น

แนะนำรายการข่าว 3 มิติ เก็บถาวร 2008-08-12 ที่ เวย์แบ็กแมชชีน จากเว็บไซต์ไทยทีวีสีช่อง 3
ข่าว เปิดใจ คนข่าวอารมณ์ดี “กิตติ สิงหาปัด” - ‘เงินทอง ชื่อเสียง ไม่ใช่ความสุขที่ผมเลือก’ เก็บถาวร 2007-09-29 ที่ เวย์แบ็กแมชชีน จากเว็บไซต์ รายการเจาะใจ เก็บถาวร 2007-02-23 ที่ เวย์แบ็กแมชชีน บริษัท เจเอสแอล จำกัด เก็บถาวร 2007-03-04 ที่ เวย์แบ็กแมชชีน
สัมภาษณ์ "กิตติ สิงหาปัด" ความคิดและชีวิตของคนข่าว เก็บถาวร 2011-08-09 ที่ เวย์แบ็กแมชชีน จากเว็บไซต์ผู้จัดการออนไลน์
ผลรางวัลเวทีนาฏราชครั้งที่ 1 ประจำปี 2552 เก็บถาวร 2011-08-09 ที่ เวย์แบ็กแมชชีน จากเว็บไซต์ผู้จัดการออนไลน์
| ด ค กครอบครัวข่าว 3 |
| --- | --- |
รายการข่าว:  ขันข่าวเช้าตรู่ เสาร์–อาทิตย์  เรื่องเล่าเช้านี้ หน้าหนึ่ง  เสาร์–อาทิตย์  ผู้หญิงยกกำลังแจ๋ว  เที่ยงวันทันเหตุการณ์  โหนกระแส แต่เช้า  ข่าวสามสี  เรื่องเด่นเย็นนี้ เสาร์–อาทิตย์  ตุ้มโฮม  ข่าวนอกลู่  ข่าว 3 มิติ  แฟลชนิวส์ 
ผู้ประกาศข่าว:  สรยุทธ สุทัศนะจินดา  พิชญทัฬห์ จันทร์พุฒ  เอกราช เก่งทุกทาง  ปุณยวีร์ สุขกุลวรเศรษฐ์  อภิสรา เกิดชูชื่น  ณปภา ตันตระกูล  สุภาพร วงษ์ถ้วยทอง  กรรชัย กำเนิดพลอย  อริสรา กำธรเจริญ  ภาษิต อภิญญาวาท  ปรินดา คุ้มธรรมพินิจ  บัญชา ชุมชัยเวทย์  สาธิต กรีกุล  พิศณุ นิลกลัด  กนิษฐ์ สารสิน  กิตติ สิงหาปัด  ปิยณี เทียมอัมพร  ศมจรรย์ จรุงวัฒน์  เมจกา สุพิชญางกูร  อติรุจ กิตติพัฒนะ  ประวีณมัย บ่ายคล้อย  จุฑาธิปษ์ ภักดีกุล  นิธินาฏ ราชนิยม  ฉัตรปวีณ์ ตรีชัชวาลวงศ์  ปีติภัทร คูตระกูล  ปวริศา เพ็ญชาติ  กรกมล ชิตพงศ์  ชลธิชา นวมสุคนธ์  มาวิน ทวีผล  ชาเคอลีน มึ้นช์ 
ดูเพิ่มเติม:  ช่อง 3 เอชดี  เทโร เอ็นเตอร์เทนเม้นท์  เซิร์ชไลฟว์  วิทยุครอบครัวข่าว 
  หมวดหมู่
แคว้นโวลอกดา

| แคว้นโวลอกดา |
| --- | --- |
Oblast
Вологодская область
ทิวทัศน์ของแม่น้ำ Sukhona
   ธง ตราอาร์ม

พิกัด: 60°05′N 40°27′E﻿ / ﻿60.083°N 40.450°E﻿ / 60.083; 40.450
ประเทศ: รัสเซีย
เขตสหพันธ์: ตะวันตนเฉียงเหนือ
เขตเศรษฐกิจ: เหนือ
สถาปนา: 23 กันยายน 2480
ศูนย์กลางการบริหาร: โวลอกดา
การปกครอง
 • องค์กร: Legislative Assembly
 • ผู้ว่าการแคว้น: Georgy Filimonov
พื้นที่
 • ทั้งหมด: 144,527 ตร.กม. (55,802 ตร.ไมล์)
อันดับพื้นที่: 25
ประชากร
 • ประมาณ (2018): 1,176,689 คน
เขตเวลา: UTC+3 (เวลามอสโก )
รหัส ISO 3166: RU-VLG
ทะเบียนรถ: 35
รหัส OKTMO: 19000000
ภาษาราชการ: รัสเซีย
เว็บไซต์: http://www.vologda-oblast.ru/
แคว้นโวลอกดา (รัสเซีย: Вологодская область, อักษรโรมัน: Vologodskaya oblast, สัทอักษรสากล: [vəlɐˈɡotskəjə ˈobləsʲtʲ]) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโวลอกดา มีประชากร 1,202,444 คนจากการสำรวจสำมะโนประชากร พ.ศ. 2553 เมืองที่มีประชากรมากที่สุดคือเมืองเชเรโปเวตส์ ซึ่งเป็นที่ตั้งของโรงงานโลหะวิทยาเซเวอร์สทัล ซึ่งเป็นองค์กรอุตสาหกรรมที่ใหญ่ที่สุดในแคว้น
ภูมิศาสตร์

แคว้นโวลอกดาตั้งอยู่ในเขตสหพันธ์ตะวันตกเฉียงเหนือของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ทิศเหนือ ติดต่อกับ แคว้นอาร์ฮันเกลสค์
ทิศตะวันออก ติดต่อกับ แคว้นคีรอฟ
ทิศตะวันออกเฉียงใต้ ติดต่อกับ แคว้นคอสโตรมา
ทิศใต้ ติดต่อกับ แคว้นยาโรสลัฟล์
ทิศตะวันตกเฉียงใต้ ติดต่อกับ แคว้นตเวียร์ และ แคว้นนอฟโกรอด
ทิศตะวันตก ติดต่อกับ แคว้นเลนินกราด
ทิศตะวันตกเฉียงเหนือ ติดต่อกับ สาธารณรัฐคาเรเลีย